text: আখনী পোলাও বাংলাদেশের সিলেট অঞ্চলের একটি জনপ্রিয় প্রচলিত খাবার। চাল, ঘি, গরম মশলা, সবজি এবং মাংস মিশিয়ে রান্না করা এই খাবারটি সিলেটের একটি নিজস্ব এবং ঐতিহ্যবাহী খাবার হিসাবে সুপরিচিত।
  
  উৎপত্তি 
  চাল দ্বারা তৈরি এই খাবারটির উৎপত্তি হয় সিলেট অঞ্চলের মুসলমানদের মাধ্যমে। এটি প্রায়শই বিরিয়ানি বা পোলাও'র একটি বিশেষ প্রকরণ হিসাবে বিবেচিত হয়; ফলে এটিকে আখনি বিরিয়ানী এবং আখনি পোলাও নামে ডাকা হয়। এই খাদ্যের পদটি সারা বাংলাদেশ জুড়ে, একই সাথে বিদেশী বাংলাদেশীদের মধ্যেও জনপ্রিয়।
  
  রন্ধন প্রণালী 
  মাংস ছোট টুকরো করে ধুয়ে আদা, রসুন, জিরা, টক দই, বাদাম বাটা, পেঁয়াজ, লবণ, গরম মসলা, তেজপাতা ও তেল দিয়ে কষিয়ে নিয়ে তেলে চাল (তুলশীমালা চাল, কালিজিরা চাল, চিনিগুড়া চাল ইত্যাদি) ভেজে তাতে এই কষানো মাংস আলু, গাজর, মটরশুঁটি, আলুবোখারা, কাঁচামরিচ দিয়ে নেড়ে-চেড়ে পরিমাণমতো গরম পানি দিয়ে চাল আধাসেদ্ধ করে এরপর পানি শুকিয়ে এলে পাত্রের নিচে পুরোনো তাওয়া দিয়ে দমে রাখতে হয়। চাল সেদ্ধ হয়ে ঝরঝরে হলে তাতে কেওড়া জলে গোলানো দুধ দিয়ে মিনিট পাঁচেক চুলায় রেখে নামিয়ে নিতে হয়।
  
  আরও দেখুন 
   বিরিয়ানি
   কাচ্চি বিরিয়ানি
   হায়দ্রাবাদী বিরিয়ানি
  
  তথ্যসূত্র 
  
  বিষয়শ্রেণী:দেশী সংস্কৃতি
  বিষয়শ্রেণী:সিলেটি রন্ধনশৈলী
  বিষয়শ্রেণী:বাঙালি রন্ধনশৈলী
  বিষয়শ্রেণী:গরুর মাংসের পদ
  বিষয়শ্রেণী:ডিমের পদ
  বিষয়শ্রেণী:চাল দিয়ে তৈরী খাদ্য
  বিষয়শ্রেণী:বাংলাদেশী চালের খাবার
  বিষয়শ্রেণী:ইফতারি
title: আখনী পোলাও